CELEX: 52011HB0007
Language: mt
Date: 2011-06-09 00:00:00
Title: Rakkomandazzjoni tal-Bank Ċentrali Ewropew tad- 9 ta’ Ġunju 2011 lill-Kunsill tal-Unjoni Ewropea dwar l-awdituri esterni tal-Oesterreichische Nationalbank (BĊE/2011/7)

15.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/6
            
         RAKKOMANDAZZJONI TAL-BANK ĊENTRALI EWROPEW
   tad-9 ta’ Ġunju 2011
   lill-Kunsill tal-Unjoni Ewropea dwar l-awdituri esterni tal-Oesterreichische Nationalbank
   (BĊE/2011/7)
   2011/C 174/04
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali huma verifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Skont Artikolu 37(1) tal-Liġi Federali dwar l-Oesterreichische Nationalbank, ta’ kull sena l-Laqgħa Ġenerali tal-Oesterreichische Nationalbank teleġġi żewġ awdituri esterni u żewġ awdituri esterni alternattivi. L-awdituri esterni alternattivi jingħataw il-mandat biss f’każ li l-awdituri esterni ma jkunux jistgħu jwettqu l-verifika.
            
         
               (3)
            
            
               Il-mandat kemm tal-awdituri esterni kif ukoll tal-awdituri esterni alternattivi tal-Oesterreichische Nationalbank intemm wara l-verifika għas-sena finanzjarja 2010. Huwa għalhekk neċessarju li jinħatru awdituri esterni sa mis-sena finanzjarja 2011.
            
         
               (4)
            
            
               L-Oesterreichische Nationalbank għażel għas-sena finanzjarja 2011 lil TPA Horwath Wirtschaftsprüfung GmbH u Ernst & Young Wirtschaftsprüfungsgesellschaft m.b.H. bħala l-awdituri esterni konġunti ġodda tiegħu, kif ukoll lil KPMG Austria GmbH Wirtschaftsprüfungs- und Steuerberatungsgesellschaft u Deloitte Audit Wirtschaftsprüfungs GmbH bħala l-awdituri esterni konġunti alternattivi ġodda tiegħu.
            
         
               (5)
            
            
               Il-mandat tal-awdituri esterni jista’ jiġġedded fuq bażi annwali, li ma jeċċedix terminu totali ta’ ħames snin u l-mandat tal-awdituri esterni alternattivi jista’ jiġġedded darba biss.
            
         ADOTTA DIN IR-RAKKOMANDAZZJONI:
   
               1.
            
            
               Huwa rrakkomandat illi TPA Horwath Wirtschaftsprüfung GmbH u Ernst & Young Wirtschaftsprüfungsgesellschaft m.b.H. jinħatru konġuntament bħala l-awdituri esterni tal-Oesterreichische Nationalbank għas-sena finanzjarja 2011.
            
         
               2.
            
            
               Huwa rrakkomandat illi TPA Horwath Wirtschaftsprüfung GmbH u Ernst & Young Wirtschaftsprüfungsgesellschaft m.b.H. jinħatru konġuntament bħala l-awdituri esterni alternattivi tal-Oesterreichische Nationalbank għas-sena finanzjarja 2011.
            
         
               3.
            
            
               Il-mandat tal-awdituri esterni jista’ jiġġedded fuq bażi annwali, li ma jeċċedix terminu totali ta’ ħames snin, u li jintemm sa mhux aktar tard mis-sena finanzjarja 2015. Il-mandat tal-awdituri esterni alternattivi jista’ jiġġedded darba biss u jintemm bis-sena finanzjarja 2012.
            
         
      Magħmul fi Frankfurt am Main, id-9 ta’ Ġunju 2011.
      
         
            Il-President tal-BĊE
         
         Jean-Claude TRICHET